**Icoanele să plangă, nu-I păcat?**

*Mara Emerraldi*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O, nu mai puneți lacrimi pe obraji la sfinți,

Primiți au fost de la străbuni, părinți!

Ne-au dăruit ce-aveau ei mai curat

- Icoanele să plângă, nu-i păcat?

Ne-au dat belșugul Cuvântului ceresc,

Culoarea Raiului pe plaiul românesc,

Din chinul aspru ce voit l-au îndurat

- Icoanele să plângă, nu-i păcat?

Plânge icoana Lui Iisus cu lacrimi,

Noi vinovații o murdărim cu patimi,

Aceleași suliți străpung pe Împărat

- Icoana Lui să plângă, nu-i păcat?

Şuroaie curg din ochii Maicii Sale,

Mărgăritare neoprite-n cale,

Pentru-al ei Fiu ce Tatăl ni l-a dat

- Icoana ei să plângă, nu-i păcat?

Octombrie, anu-acesta o Sfânt-a arestat,

La Iași o catedrală în doliu s-a-mbrăcat,

Întreb ca pân' acum, întreb neîncetat

- Icoana Cuvioasei să plângă, nu-i păcat?

................................................

O, eră a decadenței ce nu-ți găsești hotar,

Spațiu nelimitat în minți fără habar!

O, vremuri fără glorii cu timpul înfierat

- Plâng sfinții în icoane, aceasta, nu-i păcat?

11 octombrie 2020

Mara Emerraldi